Diari Oficial de la Generalitat Valenciana


Sumari del DOGV 5006, del 16-05-2005 (2005/5302)

RESOLUCIÓ de 10 de maig de 2005, de la Direcció general d'Ensenyament, sobre el servici complementari de menjador dels centres públics de titularitat de la Generalitat Valenciana per al curs 2005/2006.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5302


Data del document
:   10-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * ajuda pública
    * ensenyament públic
    * vida escolar
    * suport econòmic
    * alumne
    * menjador escolar
    * restauració col·lectiva
    * centre d'ensenyament

RESOLUCIÓ de 10 de maig de 2005, de la Direcció general d'Ensenyament, sobre el servici complementari de menjador dels centres públics de titularitat de la Generalitat Valenciana per al curs 2005/2006. [2005/M5302]
  
1. Àmbit d'aplicació d'estes normes.
  
Estes normes s'aplicaran als centres d'Educació Primària, Educació Especial i instituts d'Educació Secundària, de titularitat de la Generalitat Valenciana que posseïsquen el servici de menjador escolar.
  
2. Beneficiaris.
  
Serà beneficiari de l'ajuda per al servici escolar de menjador, l'alumnat d'Educació Primària, Educació Especial i Educació Secundària Obligatòria, a què corresponent legalment rebre la prestació del servici de transport escolar faça ús diari d'este.
  
Igualment ho serà tot aquell alumnat d'Educació Primària, Educació Especial i Educació Secundària Obligatòria a què se li concedisca amb caràcter assistencial i d'acord amb el que establix l'apartat 3 de la present norma.
  
Qualsevol comensal que no es trobe inclòs en els apartats anteriors haurà de pagar el preu complet de la minuta.
  
3. Ajudes assistencials de menjador.
  
3.1. Sol·licitud.
  
Els pares o tutors dels alumnes que vagen a romandre en el mateix centre escolar en el curs escolar 2005/06 hauran de sol·licitar la concessió de l'ajuda de menjador davant de la secretaria del centre, en el termini comprés entre 16.05.2005 i 31.05.2005. Per a aquells alumnes de nova matriculació, el termini conclourà amb la data de finalització del termini de presentació de la matrícula en el mes de juliol.
  
En el mes de setembre s'obrirà un termini extraordinari, que conclourà el dia 20, en el que s'admetran les sol·licituds que no hagen pogut tramitar-se en els períodes anteriors. A partir d'esta data, únicament s'admetran, amb caràcter excepcional, les sol·licituds d'ajudes de menjador d'aquells alumnes que es matriculen en els centres amb posterioritat a setembre del 2005 i sempre amb anterioritat al 31 de març del 2006.
  
Les sol·licituds d'ajuda assistencial de menjador deuran anar acompanyades de la documentació següent:
  
- Fotocòpia del CIF/ DNI/ passaport/ NIE (número d'identificació d'estranger) del sol·licitant i del cònjuge si és el cas.
  
- Aquella altra que s'especifique en els apartats 3.2.1, 3.2.2 i 3.4.b) d'estes normes de procediment i que acredite la composició de la unitat familiar, la renda familiar de l'exercici 2003 i aquelles dades sociofamiliars especials de l'alumne que siguen objecte de baremació. No obstant, els sol·licitants quedaran exempts de presentar la referida documentació quan s'haja presentat en el centre per qualsevol altre motiu.
  
3.2. Requisits socioeconòmics.
  
Podrà ser beneficiari de l'ajuda assistencial de menjador l'alumnat la renda familiar del qual durant l'any 2003 no supere els mòduls econòmics que s'assenyalen a continuació:
  
Famílies d'un membre: 7.170 euros
  
Famílies de dos membres: 11.880 euros
  
Famílies de tres membres: 15.900 euros
  
Famílies de quatre membres: 19.065 euros
  
Famílies de cinc membres: 21.380 euros
  
Famílies de sis membres: 23.650 euros
  
Famílies de set membres: 25.870 euros
  
Famílies de huit membres: 28.050 euros
  
A partir de l'octau membre, s'hauran d'afegir 2.000,00 euros, per cada nou membre computable.
  
3.2.1. Concepte i justificació de la unitat familiar.
  
Concepte:
  
Per unitat familiar s'entendrà la formada pel pare i la mare, el tutor o persona encarregada de la guarda i protecció del menor si és el cas, l'alumne perquè el que se sol·licita l'ajuda, els germans fadrins menors de 26 anys que convisquen en el domicili familiar i els majors d'esta edat quan es tracte de persones amb discapacitat física, psíquica o sensorial, així com els ascendents dels pares que justifiquen la seua residència en el mateix domicili que els anteriors.
  
S'entendrà que la composició de la unitat familiar serà la que existisca en el moment de presentar la sol·licitud, sempre que es puga argumentar documentalment.
  
En cas de separació o divorci dels pares, no es considerarà membre computable el pare o la mare que no visca en el mateix domicili que l'alumne objecte de l'ajuda.
  
En el cas de les persones viudes o divorciades que hagen contret nou matrimoni, el nou cònjuge es considerarà a tots els efectes membre de la unitat familiar.
  
Justificació:
  
El nombre de membres de la unitat familiar s'haurà de justificar amb una fotocòpia de les pàgines del llibre de família en què apareguen tant els pares com els fills que es consideren membres de la unitat familiar a este efecte d'esta convocatòria.
  
Per a justificar la convivència dels ascendents dels pares en el mateix domicili, s'aportarà el corresponent certificat municipal.
  
3.2.2. Concepte, càlcul i justificació de la renda familiar anual.
  
Concepte:
  
Als efectes d'estes ajudes s'entendrà per renda familiar anual, la suma de les rendes de l'exercici 2003, de tots els membres de la unitat familiar que obtinguen ingressos de qualsevol naturalesa, calculada segons s'indica en els paràgrafs següents, d'acord amb les circumstàncies econòmiques de cada un dels membres durant tal exercici i de conformitat amb la normativa reguladora de l'impost sobre la renda de la persones físiques.
  
Càlcul i justificació de la renda familiar anual:
  
Càlcul:
  
1. Els imports computables, a efectes del càlcul de la renda familiar anual, per a aquells membres que presenten declaració de IRPF, són:
  
- Per a les persones que presenten declaració de l'impost sobre la renda de les persones físiques (declaració simplificada o ordinària) l'import computable, a efectes del càlcul de la renda familiar, serà la suma de les claus 42 i 44 (part general més part especial de la base imposable ja deduït el mínim personal i familiar).
  
- Per a les persones que sense estar obligades a declarar per IRPF, sol·liciten devolució dels ingressos a compte, la renda computable es determinarà sobre els càlculs efectuats per l'administració tributària model 104: claus 42 i 44 (part general i part especial de la base imposable ja descomptat el mínim personal i familiar).
  
Quan l'import que aparega en les caselles 42 i 44 siga ?0'e serà este l'import que es consigne a efectes del càlcul.
  
Justificació:
  
Per a l'obtenció de les dades econòmiques dels sol·licitants, el pare, la mare o el tutor, i els seus respectius cònjuges, hauran d'aportar còpia del DNI/NIF i firmar la casella corresponent de l'apartat E de la sol·licitud, expressant la seua autorització per a la consulta de les dades de què disposa l'Agència Tributària. Si no es firmara en la sol·licitud el permís per a obtindre les dades de l'AEAT, o no s'indicaren els NIF dels que perceben ingressos, es consignarà en la sol·licitud el total dels ingressos de la unitat familiar, i es justificarà documentalment en el centre, per mitjà de la presentació de la declaració de la renda o certificat de l'Agència Tributària.
  
La no-presentació davant de l'administració tributària de la declaració de l'impost sobre la renda de les persones físiques, per part dels membres de la unitat familiar que estiguen obligats, segons la legislació vigent, serà motiu de denegació de l'ajuda.
  
Càlcul:
  
2. Els imports computables, a efectes del càlcul de la renda familiar anual, per a aquells membres que no hagen presentat davant de l'AEAT declaració de IRPF corresponent a l'exercici 2003, són:
  
Per a les persones sense obligació de declarar i que no sol·liciten devolució, o en aquells casos en què el pare, la mare, el tutor o qualsevol altre membre, perceben ingressos no subjectes a IRPF, la renda computable serà la suma dels ingressos íntegre obtingut l'any 2003, minorats en una quantia de 8.500 euros per unitat familiar, sent la quantitat resultant la que ha de consignar-se en la sol·licitud.
  
En el cas que el resultat de la diferència entre els ingressos íntegres i les minoracions corresponents siga negatiu, serà ?0'e l'import que es consigne.
  
Justificació:
  
Per a l'obtenció de les dades econòmiques dels sol·licitants, el pare i la mare o el tutor, hauran de firmar la casella corresponent, de l'apartat E de la sol·licitud, expressant la seua autorització per a la consulta de les dades fiscals de què disposa l'Agència Tributària.
  
No obstant, en aquells casos en què no s'estiga obligat a presentar declaració de renda i no se sol·licite devolució, es presentarà un certificat de l'Agència Tributària que justifique els seus ingressos durant l'exercici 2003.
  
Així mateix, en el cas que es perceben, durant tal exercici, ingressos no subjectes a IRPF, estos hauran de ser acreditats per mitjà de certificat de l'entitat pagadora o declaració jurada.
  
Excepcionalment, les famílies que hagen patit una greu reducció dels seus ingressos a partir de l'1 de gener del 2004 (per desocupació, orfandat, etc.), podran fer-ho constar assenyalant-ho en la casella corresponent de l'apartat E i aportant la documentació que acredite la causa d'eixa reducció. Perquè siguen valorats els ingressos corresponents a la nova situació hauran d'estar correctament justificats amb certificats dels organismes públics o empreses.
  
En qualsevol cas no es computaran com a ingressos aquells que provinguen de qualsevol altre tipus de beca o de prestacions alimentàries per motius familiars.
  
3.3. Valoració de les sol·licituds.
  
Per a la valoració de les sol·licituds els centres incorporaran totes les dades arreplegades en les mateixes a través del programa informàtic per a la gestió de les ajudes assistencials del curs 2005/2006. Els consells escolars només hauran de valorar l'apartat Altres circumstàncies excepcionals degudament justificades i incorporar esta dada al programa.
  
Les direccions territorials, a la vista de les dades remeses en suport informàtic pels centres, demanaran la informació econòmica d'aquells sol·licitants que aporten NIF i assignaran la puntuació que corresponga en funció de la informació rebuda de l'Agència Tributària.
  
En aquells casos en què no s'aporte NIF o no s'autoritze la confrontació de dades amb l'AEAT, el centre haurà de demanar la informació sobre els ingressos obtinguts en 2003, i tant en el cas que la unitat familiar indique que no ha tingut ingressos, com si declara alguna quantitat, haurà d'observar-se que la dada es reflectix en la casella corresponent.
  
El Consell Escolar del centre tindrà una atenció especial en la custòdia d'esta documentació i guardarà la reserva deguda sobre les dades que conté, a fi de garantir la intimitat dels sol·licitants.
  
Si de la informació facilitada a la Direcció General d'Ensenyament, per l'Agència Tributària, es deduïx que l'interessat no va complir amb la seua obligació de presentar declaració, se li requerirà perquè regularitze la seua situació amb l'AEAT en primer lloc, i posteriorment present en la corresponent Direcció Territorial els justificants que demostren esta regularització, a fi de continuar amb la tramitació de la sol·licitud.
  
Si de la informació facilitada a la DG d'Ensenyament, per l'Agència Tributària, es deduïx que l'interessat va presentar diverses declaracions, se li requerirà que aporte certificat de l'AEAT, davant de la corresponent Direcció Territorial, en el que es justifiquen els ingressos percebuts per tots els membres de la unitat familiar durant l'exercici 2003, a fi de continuar amb la tramitació de la sol·licitud
  
3.4. Barem.
  
a) Renda anual disponible per càpita.
  
La renda anual disponible per càpita és el quocient resultant de dividir la renda familiar anual disponible, que s'obté d'aplicar els imports indicats en l'apartat 3.2.2, entre el nombre de membres de la unitat familiar, segons el que establix el Reglament General de l'Impost sobre la Renda de les Persones Físiques.
  
Es valorarà d'acord amb la taula següent:
  
 Euros
  
Fins a 971,04 13 punts
  
de 971,04 a 1.294,72 12 punts
  
de 1.294,73 a 1.618,40 11 punts
  
de 1.618,42 a 1.942,09 10 punts
  
de 1.942,09 a 2.265,76 9 punts
  
de 2.265,77 a 2.589,45 8 punts
  
de 2.589,45 a 2.913,12 7 punts
  
de 2.913,13 a 3.236,81 6 punts
  
de 3.236,82 a 3.560,49 5 punts
  
de 3.560,49 a 3.884,17 4 punts
  
de 3.884,18 a 4.207,85 3 punts
  
de 4.207,85 a 4.531,53 2 punts
  
més de 4.531,53 1 punt
  
b) Circumstàncies sociofamiliars.
  
Es valoraran les circumstàncies sociofamiliars especials de l'alumnat, d'acord amb la puntuació atorgada en este apartat, per cada un dels conceptes assenyalats. Caldrà acreditar-les per mitjà de fotocòpies cotejades de les certificats o documents amb validesa oficial que s'especifiquen a continuació, i que justifiquen la concurrència de les dites circumstàncies en el moment de presentar la sol·licitud de concessió de l'ajuda:
  
 Punts
  
Orfandat absoluta 5
  
(Aportar còpia del llibre de família o certificat del Registre Civil)
  
Alumnat de Centres d'Acció
  
 Educativa Singular (CAUS) 5
  
(Documentat d'ofici per la secretària del centre docent)
  
Situació d'abandó familiar
  
degudament justificat 5
  
(Aportar informe d'assistent social)
  
Situació de desocupació o desocupació
  
laboral del pare i de la mare i/o tutors,
  
sense percebre cap prestacions o subsidis,
  
per este concepte 5
  
(Aportar certificat expedit per la Tresoreria General de la Seguretat Social)
  
Condició de resident en centres
  
d'acollida de menors, refugiat o en situació
  
d'acollida en famílies educadores 5
  
(Aportar certificat del director del centre d'acollida dependent de la Conselleria de Benestar Social, i de la mateixa conselleria, en els casos d'acollida en famílies educadores)
  
Condició de perceptor de prestacions
  
econòmiques reglades (PER) o d'ajudes
  
o assistencials d'altres entitats públiques o privades 3
  
(Aportar certificat dels servicis socials de l'ajuntament de la Conselleria de Benestar Social. Certificat de la Creu Roja)
  
Orfandat de pare o de mare 3
  
(Llibre de família o certificat del Registre Civil)
  
Fill de pare o mare fadrins, separats 3
  
(Llibre de família o sentència judicial ferma de separació matrimonial o si és el cas interlocutòria amb constància de les mesures definitives)
  
\*Condició de toxicòman, d'alcohòlic
  
 o reclús en un centre penitenciari, per
  
part del pare o de la mare (per una o
  
diverses d'estes condicions) 3
  
(Certificat del director del centre penitenciari o certificat acreditatiu expedit per un metge especialista)
  
Família nombrosa de qualsevol categoria 2
  
(Títol de família nombrosa en vigor)
  
\*Discapacitació física o psíquica de l'alumne,
  
pare, mare, tutor o germans 2
  
(Qualificació oficial de discapacitació expedida per la Conselleria de Benestar Social)
  
Alumnat de Centres amb Programes
  
de Compensació Educativa 2
  
(Documentat d'ofici per la secretària del centre docent)
  
Altres circumstàncies excepcionals
  
 degudament justificades (a criteri del
  
Consell Escolar del Centre) D'1 a 5
  
\*Es computarà la puntuació indicada per cada un dels membres de la unitat familiar que reunisca la condició contemplada.
  
3.5. Certificat del Consell Escolar.
  
Una vegada informatitzades pel centre les sol·licituds d'ajuda assistencial de menjador, el secretari/a del Consell Escolar haurà d'omplir un certificat en què conste la validesa del procés d'obtenció de la informació.
  
3.6. Enviament del certificat i de les sol·licituds.
  
Respecte a les sol·licituds presentades en el període comprés entre el 16 i el 31 de maig, haurà de ser enviat a la Direcció Territorial de Cultura, Educació i Esport, abans del 10 de juny, el certificat expedit pel secretari/a, junt amb el disquet que arreplega les dades requerides sobre l'alumnat que ha sol·licitat l'ajuda, perquè la Direcció Territorial puga baremar les sol·licituds presentades.
  
Respecte a les sol·licituds presentades fins al final del període de matriculació ordinari, el termini d'enviament mencionat en el paràgraf anterior s'estendrà fins a l'1 de setembre del 2005. Quant al període de matriculació extraordinari, el termini per a la remissió de l'esmentada documentació a les direccions territorials finalitzarà el 25 del mateix mes, sense perjuí de les remissions que procedisquen a causa de matriculacions excepcionals.
  
Una vegada efectuada la baremació per la Direcció Territorial de les sol·licituds presentades, es remetrà al centre la llista provisional de sol·licituds amb la puntuació establida, per a informació interna del centre.
  
L'enviament als centres per part de la Direcció Territorial es realitzarà per mitjà de correu electrònic.
  
Les sol·licituds i la documentació aportades pels interessats quedaran arxivades en el centre a disposició de la Inspecció Educativa.
  
3.7. Resolució.
  
La Direcció Territorial de Cultura, Educació i Esport recopilarà la informació remesa pels centres fins a l'1 de setembre i farà un resum general provincial en el que s'indique el nombre d'alumnat, agrupat segons la puntuació obtinguda en orde decreixent.
  
La Direcció Territorial de Cultura, Educació i Esport haurà d'enviar l'esmentat resum a la Direcció General d'Ensenyament abans del dia 5 de setembre perquè decidisca la puntuació mínima a partir de la qual es concediran les ajudes de menjador de caràcter assistencial, d'acord amb les disponibilitats pressupostàries.
  
Una vegada coneguda la puntuació mínima per a l'obtenció de l'ajuda assistencial de menjador per al curs 2005-2006, esta serà comunicada per la Direcció Territorial de Cultura, Educació i Esport als centres, junt amb els pertinents llistats que relacionen l'alumnat que ha resultat beneficiari de l'ajuda assistencial de menjador, així com l'alumnat exclòs d'esta, indicant en este últim supòsit els recursos que siguen procedents contra la resolució de no concessió de l'ajuda, a efectes de la difusió de l'esmentada informació.
  
Respecte als titulars de les sol·licituds d'ajuda de menjador que es presenten durant el període de matriculació de setembre i d'aquelles derivades de matriculacions posteriors, en tant no es resolga favorablement la concessió de l'ajuda no seran beneficiaris de la mateixa.
  
4. Justificació de l'ajuda per al servici de menjador.
  
La Direcció Territorial de Cultura, Educació i Esport enviarà als centres la relació de l'alumnat beneficiari d'ajudes assistencials de menjador, juntament amb la de l'alumnat que siga transportat col·lectiva o individualment, perquè cada trimestre el pare, mare o tutor de l'alumne/a beneficiari/a faça constar el seu DNI i la seua firma com a senyal de conformitat per la percepció de l'ajuda per a menjador.
  
Estes llistes, una vegada omplides, hauran de ser tornades a la Direcció Territorial de Cultura, Educació i Esport corresponent per a justificar la percepció de l'ajuda pels beneficiaris.
  
5. Incompatibilitats.
  
L'alumnat amb ajuda de menjador de la Conselleria de Cultura, Educació i Esport no podrà rebre cap altra ajuda de menjador d'altres organismes públics. Els consells escolars i la inspecció educativa vetlaran pel compliment d'esta incompatibilitat.
  
6. Calendari de funcionament del menjador.
  
El menjador funcionarà durant els mesos del curs escolar en què el centre tinga jornada lectiva partida. A petició raonada del centre, la Direcció Territorial de Cultura, Educació i Esport podrà autoritzar el funcionament durant els altres mesos del curs escolar.
  
7. Autorització d'obertura de nous menjadors.
  
Els nous menjadors que s'hagen d'autoritzar per al curs 2005-06 seran, amb caràcter general, de gestió directa del centre, contractant-se el servici amb empreses, tant d'alimentació, com d'atenció de alumnat, que complisquen tots els requisits establits en la normativa vigent.
  
No obstant, a petició del Consell Escolar, podrà autoritzar-se l'obertura de nous menjadors per mitjà de la modalitat de cessió de gestió, en casos excepcionals i degudament acreditats.
  
En este supòsit, l'entitat que s'encarregue de la gestió, haurà de contractar amb empreses del sector tant el servici de menjador com el de cuidadors.
  
La sol·licitud d'obertura i la documentació haurà de ser enviada pel centre a la Direcció Territorial de Cultura, Educació i Esport abans del 10 de juliol. Els menjadors en funcionament no necessitaran demanar una nova autorització d'obertura, excepte que s'hagen produït modificacions substancials, les quals deuran ser comunicades durant el mes de juny a les corresponents direccions territorials de Cultura, Educació i Esport.
  
8. Preu de la minuta.
  
Per al curs acadèmic 2005/2006, el preu de la minuta per comensal/dia no podrà ser superior a 3,67 euros.
  
9. Altres quanties.
  
L'alumnat beneficiari d'ajudes de menjador escolar per al curs 2005/2006, percebran el següent mòdul per dia:
  
Per a Educació Primària i ESO 3,38 €
  
Per a escola-llar 10,57 €
  
Per a Educació Especial 4,68 €
  
10. Menús especials o de règim.
  
Tots els menjadors escolars estaran obligats a disposar d'un menú especial o de règim per a atendre l'alumnat que per mitjà del corresponent certificat mèdic, acredite la impossibilitat d'ingerir determinats aliments que perjudiquen la seua salut.
  
Caldrà ajustar-se aquelles adaptacions dietètiques que a petició raonada pel pare/mare/tutor davant de la direcció del centre, complisquen amb el requisit de reunir les necessitats nutricionals recomanades per a l'alumnat usuari del menjador escolar.
  
11. Informatització de les dades.
  
Tots els centres hauran d'omplir, utilitzant el mòdul de beques que apareix en la direcció d'Internet http://www.cult.gva.es/soportegc/, les sol·licituds d'ajudes assistencials de menjador, havent d'indicar, necessàriament, el domicili dels interessats, a efectes de les pertinents notificacions.
  
Abans d'iniciar la gravació de les sol·licituds, els centres hauran d'actualitzar el mòdul de beques a la versió 2005. Les instruccions per a obtindre esta última versió estan definides en l'annex IV.
  
Esta informació haurà de ser remesa necessàriament per disquet a la Direcció Territorial de Cultura, Educació i Esport, en els terminis indicats en esta resolució en funció de la data de recepció de la sol·licitud.
  
En la direcció d'Internet http://www.cult.gva.es/soportegc/, se pot obtindre una guia amb les instruccions de generació de disquets a partir de l'aplicació de gestió de centres.
  
A més, si el centre no manifesta la seua disconformitat a la Direcció General d'Ensenyament, la comunicació de les resolucions, llistats provisionals i la resta de cartes informatives, es realitzaran al centre per mitjà de correu electrònic.
  
12. Inspecció educativa.
  
La inspecció educativa, en l'àmbit de les seues competències, farà el seguiment i la valoració del funcionament del menjador escolar i emetrà els informes que considere oportuns o aquells que se li demanen.